kitba ta' Lorenzo Zahra Il-Knisja ta' San Lawrenz fis-Siġġiewi Ħasra li knisja ta' qedem li kienet tinsab fuq tal-Għolja u li familja nobbli kienet waqqfet b'ġieħ il-Glorjuż Martri San Lawrenz kienet fis-Seklu 19 tant mitluqa u abbandunata li kellha tiġi profonata. Il-Knisja mibnija tassew fuq dik il-għolja tant grazzjuża u fertili kienet knisja ġuspatronata mil-familja Testaferrata li bla dubju kellha l-għeruq tagħha fil-Belt il-qadima tal-Birgu fejn il-qaddis huwa l-Patrun. Naturalment il-knisja kienet ġiet f'idejn il-werrieta, is-Sur Ġużeppi u Angelika Sapiano li fit-12 ta' Ġunju 1888 talbu lill-Isqof sabiex jirrinġaw il-knisja mill- ġdid, wara li kienet ilha snin mitluqa jonfqu spiża sewwa fiha, imma riedu wkoll li mill-ġdid jiddedikawha lill-Madonna ta' Pompej, jew aħjar il-Madonna tar-Rużarju. Huma qalu li l-knisja mhux biss kellha ħafna ħsarat, imma wkoll ma kellix il-bżonnijiet xierqa u meħtieġa għal servizzi reliġjużi. Riedu wkoll jagħmlu tajjeb għal dan. Il-knisja kienet allura kkonċediet fl-20 ta' Ġunju 1888, u hekk wieħed jifhem li sar ix-xogħol u tibdil mitlub. Imma għadda ż-żmien u l-knisja li baqgħet dejjem ġuspatranata tal-familja, għaddiet f'idejn oħra u Ilum għad li għadha teżisti ma hix aktar knisja. Ta' min jgħid li anke l-inħawi qrib kienu jiġbdu l-isem tad-dedika antika ta' din il-knisja billi nħawi kienu msejħa l-Lawrenti u fl-imgħoddi artijiet San Lawrenz. Is-Salib tal-Għolja biswit il-Kappella ta' San Il-Kappella ta' San Lawrenz li sfortunatament Lawrenz. l-istruttura tagħha tinsab fi stat ħażin. ;- Każin tal-Banda -- Festa 2009 I